Publication: Magyar Közlöny
Issue: MK-2000-44 (Year: 2000, Number: 44)
Era: 1990-2004
Section: a 18/2000. (V. 9.) PM rendelethez
Paragraph Index: 129

b) Egyes címletek azonosítási jellemzői: 100 Ft-os címletű illetékbélyeg UV fényben — a külső keret rózsaszínen, a belső keret, a címer és a feliratok világos zöldessárgán fluoreszkálnak, a nyomatlan középmező liláskék színű; 200 Ft-os címletű illetékbélyeg UV fényben — a külső keret sárgásan, a középmező és a feliratok narancs színnel fluoreszkálnak, a belső keret, az 2000/44. szám illeték szó és a 200 forint alatti nyomatlan felület liláskék színű; 500 Ft-os címletű illetékbélyeg UV fényben — a külső keret sárgásan, a belső grafikai motívumok sötétvörös színnel fluoreszkálnak, a címer alatti nyomatlan felület és feliratok liláskék színűek; 1000 Ft-os címletű illetékbélyeg UV fényben — a külső keret sárgásan, a belső keret, a címer és a feliratok sötétvörösen fluoreszkálnak, a háttér és a címer alatti nyomatlan felület liláskék; 2000 Ft-os címletű illetékbélyeg UV fényben — a külső keret rózsaszínen, a belső keret, a címer és a feliratok világoszölden fluoreszkálnak, a feliratok alatti nyomatlan felület lila; 5000 Ft-os címletű illetékbélyeg UV fényben — a külső keret sárgásan, a belső keret, a feliratok és a címer vörösen fluoreszkálnak, a címer és a feliratok alatti nyomatlan felület liláskék színű; 10 000 Ft-os címletű illetékbélyeg UV fényben — a külső keret rózsaszínen, a belső keret, a címer és a feliratok kékeszölden fluoreszkálnak, a címer és a feliratok alatti nyomatlan felület liláskék színű. Megjegyzés: Szűkebb hullámhossz tartományban sugárzó UV lámpákkal vizsgálva — speciális optikai tulajdonságuk miatt — a 200 Ft-os, az 500 Ft-os, az 1000 Ft-os és az 5000 Ft-os címleteknél különbségek tapasztalhatók a fluoreszcencia színében és intenzitásában. Ezeknél a fluoreszcencia intenzitása csökken, aminek a következtében a színe egy árnyalattal sötétebbé válik: 200 Ft-os címletű illetékbélyeg esetében narancs helyett sötétvörös; 500 Ft-os címletű illetékbélyeg esetében sötétvörös helyett bordó; 1000 Ft-os címletű illetékbélyeg esetében sötétvörös helyett bordó; 5000 Ft-os címletű illetékbélyeg esetében vörös helyett sötétvörös. A pénzügyminiszter és a belügyminiszter 19/2000. (V. 9.) PM—BM együttes rendelete a helyi önkormányzatok központi költségvetési kapcsolataiból származó forrásainak a 2000. év elején kialakult árvízi katasztrófahelyzet pénzügyi fedezetének biztosítására történő átcsoportosításáról

Source: https://magyarkozlony.hu/hivatalos-lapok/446eb71557b47b333f192167cefba9fd5f25a7e1/dokumentumok/36b8e76ab74fa7420abb4cc46a27877b6d86a266/letoltes